| 19. juni 2023 |
| --- |
| Sagsnummer2021-0406499Dokumentnummer2021-0406499-112 |
| Center for Drift, Tilsyn og JuraCenter for Drift, Tilsyn og Jura 5Bernstorffsgade 171577 København VEAN-nummer5798009710178[www.kk.dk](https://www.kk.dk) |

| Center for Drift, Tilsyn og JuraBeskæftigelses- og Integrationsforvaltningen |
| --- |
| Notat |

# Markedsdialog om udkast til kravspecifikationer, målgruppebeskrivelse, betalingsmodeller og løsningsbeskrivelser for udbud af erhvervsrettede opkvalificeringskurser inden for det digitale område

Ordregiver takker for de modtagne svar m.v. på spørgsmål i markedsdialogen indtil nu.

På baggrund af de modtagne svar er der udarbejdet udkast til:

* Kravspecifikationer, bilag A.1.0, A.1.1-A.1.3 og bilag A.2.0, A.2.1-A.2.3
* Målgruppebeskrivelse, bilag B
* Betalings- og faktureringsbetingelser, bilag C.1 og C.2
* Løsningsbeskrivelser, bilag D.1.0, D.1.1-D.13 og bilag D.2.0, D.2.1-D.2.3

I forhold til kravspecifikationerne bemærkes bl.a.:

* Krav ift. undervisningslektioner, baseret på Bekendtgørelse om åben uddannelse på videregående niveau
* Krav om mindst en underviser per 25 deltagere

så forløbene, uanset om de er omfattet af studieordning eller er private kurser, er omfattet af samme minimumskrav.

* De beskrevne kurser på de forskellige delområder er opdateret ift. ændringer i den nationale positivliste og den regionale positivliste for RAR Hovedstaden.

I forhold til betalings- og faktureringsbetingelser er forslaget:

* At kurser, der er omfattet af studieordning, betales ift. antal ECTS-point for et kursus for en borger
* At private kurser betales ift. antal aktivitetstimer i et kursus for en borger.

Mhp. den videre proces er der følgende spørgsmål i relation til udkast til bilag A – D.

**Spørgsmål**

Bilag A

1. Er kravspecifikationerne forståelige?
2. Aflysningsvarsel på 10 arbejdsdage. Bør varslet være kortere / længere? Hvad er et rimeligt varsel?
3. Krav om at et kursus skal gennemføres hvis der er 10 Ordre for kurset. Bør antallet af Ordre være højere / lavere, før Leverandøren har ret til at aflyse, træder i kraft? Hvad er normen i dag?
4. Er kurserne på de forskellige delområder korrekte?
5. Oplys og kategoriser gerne yderligere kurser fra de tilstødende regionale positivlister (dvs. for RAR Sjælland og RAR Bornholm), som ikke findes på positivlisten for RAR Hovedstaden.

Bilag C

1. Er betalingsbetingelserne forståelige?
2. Er kravene mht. senest rettidig fremsendelse af en faktura for et afsluttet forløb forståelige? Giver kravene nogle udfordringer?
3. Vil det være mere hensigtsmæssigt, også set i lyset af minimumskravene, at der alene skal afgives tilbud på en pris for hhv. et ECTS-point eller en aktivitetstime, uanset leveringsform for et kursus?

Bilag D

1. Er vejledningerne til hvert udbudsområde forståelige?
2. Er løsningsbeskrivelserne for hvert delområde på et udbudsområde forståelige?

Er der herudover andre forhold, der af potentielle tilbudsgivere på markedet, vurderes væsentligt for udbuddet?

Svar bedes afgives skriftligt og i videst muligt omfang i en form, så det kan offentliggøres på hjemmesiden for udbuddet:

[Information om kommende udbud af erhvervsrettede opkvalificeringskurser inden for det digitale område | Københavns Kommunes hjemmeside (kk.dk)](https://www.kk.dk/erhverv/indkoeb-og-udbud/informationer-til-leverandoerer/leverandoer-til-beskaeftigelsesindsatsen/information-om-kommende-udbud-af-erhvervsrettede-opkvalificeringskurser-inden-for-det-digitale)

Svar bedes afgivet til e-mail: fy19@kk.dk senest **tirsdag den 18. juli 2023.**

Hvis der er spørgsmål til anmodningen, bedes spørgsmål sendt til samme e-mailadresse.

**Bilag**

1. Udbudsområde 1 – Erhvervsrettet opkvalificering inden for det digitale område, der er omfattet af studieordning
2. Udbudsområde 2 – Erhvervsrettet opkvalificering inden for det digitale område, der ikke er omfattet af studieordning.